Open en dra-zé hoah, avel men devoé hum bliget en Eutru-Doué guéharal é rein é vénédiction de vandenneu lonnèd Laban goarnet dré é servitour Jacob, èlcé en hi ré-ean ehué den hani e oarné Germénen é vatéh vad. Bout e oé é ol er vourh bandenneu brassoh hilleih a zeved, mæs ne oé quet hani caèrroh aveit hani Germénen. Deustou de ol en dra-zé, hé mammèg divergont e gavé léh dhi harguein a rebreicheu ha dhi anjuliein é peb mod, dré en arben ma  pellé doh hé banden deved èlcé. En dud aral ag er vourh, test ma oent ag er miracl péhani hum hroé bamdé é quevér er vanden deved-men, é pad ma vezé èl-hont er vugulés santel…